Скупштина Општине Врњачка Бања на другој редовној седници одржаној дана 13.септембра 2024.године, на основу чл.32. ст.1. тачка 9. Закона о локалној самоуправи („Сл.гласник РС“, бр.129/07, 83/14-др.закон, 101/16-др.закон, 47/18 и 111/21-др.закон), чл. 42. и 52. Закона о јавним предузећима („Сл.гласник РС“, бр.15/16 и 88/19) и чл. 40. став 1. тачка 13. Статута општине Врњачка Бања („Сл.лист општине Врњачка Бања“, бр.1/21-пречишћен текст, 4/21 и 14/23), донела је

**РЕШЕЊЕ**

о именовању ВД директора Јавног предузећа за обављање комуналних делатности

„Белимарковац“ Врњачка Бања

**Члан 1.**

Именује се Драгослав Благојевић, дипл. грађ. инжењер, за вршиоца дужности директора Јавног предузећа за обављање комуналних делатности „Белимарковац“ Врњачка Бања.

Именовани ће дужност ВД директора Јавног предузећа за обављање комуналних делатности „Белимарковац“ Врњачка Бања вршити до именовања директора јавног предузећа по спроведеном јавном конкурсу.

**Члан 2.**

 Решење са образложењем објавити у „Службеном гласнику Републике Србије“, „Сл.листу општине Врњачка Бања“ и на интернет страници Општине Врњачка Бања.

**Члан 3.**

 Решење је коначно.

**О б р а з л о ж е њ е**

 Правни основ за доношење решења садржан је у одредбама чл. 52. Закона о јавним предузећима („Сл.гласник РС“, бр.15/16 и 88/19) који прописује да се вршилац дужности директора може именовати до именовања директора јавног предузећа по спроведеном јавном конкурсу. Период обављања функције вршиоца дужности не може бити дужи од једне године.

 Вршилац дужности директора мора испуњавати услове за именовање директора јавног предузећа из чл. 25. Закона о јавним предузећима. Вршилац дужности има сва права, обавезе и овлашћења која има директор јавног предузећа.

 Чл.32. ст. 1. тачка 9. Закона о локалној самоуправи („Сл.гласник РС“, бр.129/07, 83/14-др.закон, 101/16-др.закон, 47/18 и 111/21-др.закон) и чл.40. став 1. тачка 13. Статута општине Врњачка Бања („Сл.лист општине Врњачка Бања“, бр.1/21-пречишћен текст, 4/21 и 14/23) прописано је да Скупштина општине именује и разрешава директор јавних предузећа чији је оснивач.

 Обзиром да је вршиоцу дужности директора истекао период на који је именован, у циљу обезбеђивања услова за несметано функционисање јавног предузећа, неопходно је именовати новог вршиоца дужности директора предузећа.

 На основу напред наведеног, Скупштина општине Врњачка Бања донела је решење као у диспозитиву.

**ПОУКА О ПРАВНОМ ЛЕКУ:** Против овог решења може се покренути управни спор пред Управним судом, у року од 30 дана од дана пријема решења.

**СКУПШТИНА ОПШТИНА ВРЊАЧКА БАЊА**

Број: 020-152/24 од 13.септрмбра 2024.године

 **ПРЕДСЕДНИК**

 **СКУПШТИНЕ ОПШТИНЕ**

 Иван Радовић